Diari Oficial de la Generalitat Valenciana


Sumari del DOGV 7406, del 19-11-2014 (2014/10866)

RESOLUCIÓ de 5 de novembre de 2014, de la directora general d'Empreses Agroalimentàries i Pesca, per la qual autoritza el trasllat de la clotxinera número 17 Dolores Lacomba Uno, del port de Sagunt a la marcació número 17 del port de València.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7406

Data del DOGV
:   19-11-2014

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2014/10739


Data del document
:   05-11-2014

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua
    * empresa privada

RESOLUCIÓ de 5 de novembre de 2014, de la directora general d'Empreses Agroalimentàries i Pesca, per la qual autoritza el trasllat de la clotxinera número 17 Dolores Lacomba Uno, del port de Sagunt a la marcació número 17 del port de València. [2014/10813]  
Vista la solicitud d'autorització de data 17 de març de 2014, AYV 8147, per a traslladar del port de Sagunt al port de València la clotxinera Dolores Lacomba Uno, perquè ho ha disposat l'Autoritat Portuària de València, a causa de la millora de les condicions d'explotació de l'activitat a conseqüència de l'ampliació del port de València.  
  
Vista l'autorització d'ocupació d'espill d'aigua concedida a Crianso, S,L, per l'Autoritat Portuària de València, amb destinació a la instalació de la clotxinera número 17, denominada Dolores Lacomba Uno, al port de València.  
Vista la proposta d'autorització del director territorial de la Conselleria de Presidència i Agricultura, Pesca, Alimentació i Aigua a València, de data 9 de juliol de 2014, resolc:  
  
Autoritzar el trasllat de la clotxinera número 17, Dolores Lacomba Uno, del port de Sagunt a la marcació número 17 del port de València, perquè ho ha disposat l'Autoritat Portuària de València, a causa de la millora de les condicions d'explotació de l'activitat a conseqüència de l'ampliació del port de València.  
  
S'han de complir les condicions següents:  
  
Primer  
Efectuar una llista de cada una de les vendes efectuades, amb indicació de la data i el lloc de venda, l'espècie comercialitzada, quilograms i preu.  
Quan els productes es transporten per a vendre'ls en un lloc diferent del de cria, els productes han d'anar acompanyats d'un document de transport expedit pel productor en què s'especifique la informació anterior.  
La informació indicada en els dos paràgrafs anteriors l'ha d'enviar el titular de l'establiment de producció, en un suport informàtic format de fitxer normalitzat, a la Direcció Territorial de la Conselleria de Presidència i Agricultura, Pesca, Alimentació i Aigua, en la primera setmana del mes següent al mes a què es referisquen les dades.  
  
Segon  
Esta autorització és vigent mentres no es produïsca la paralització de l'activitat sense causa justificada, segons el parer dels servicis tècnics de la Conselleria de Presidència i Agricultura, Pesca, Alimentació i Aigua, o l'extinció de les autoritzacions.  
  
Tercer  
Este establiment queda regulat pel que establix el Decret 25/2000, de 22 de febrer, del Govern Valencià, pel qual crea i regula el Registre d'Establiments d'Aqüicultura de la Comunitat Valenciana. Ha de notificar a la Direcció Territorial de la Conselleria de Presidència i Agricultura, Pesca, Alimentació i Aigua de la província corresponent a la ubicació de l'establiment, en un termini de tres mesos, les modificacions referents a:  
a) Els canvis de titularitat, tant de les persones físiques o jurídiques, així com de les que en formen part.  
b) El cessament de l'activitat.  
c) Les ajudes públiques concedides a l'establiment i la finalitat.  
  
d) Els canvis de domicili o raó social, i del número d'identificació social.  
Esta resolució no posa fi a la via administrativa i s'hi pot interposar un recurs d'alçada davant del secretari autònomic d'Agricultura, Pesca, Alimentació i Aigua, en el termini d'un mes comptador des de l'endemà de la notificació, d'acord amb el que disposen els articles 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
València, 5 de novembre de 2014.- La directora general d'Empreses Agroalimentàries i Pesca: Marta Valsangiacomo Gil.